open-index/open-wikipedia-markdown huggingface dataset:
Celtic Woman

**Celtic Woman** er et musikalsk ensemble satt sammen av David Downes, en tidligere musikalsk leder av den irske sceneshow Riverdance. Ensemblet er med bare kvinner. Hans konsept var å tappe seg inn på det amerikanske markedets smak for keltisk musikk og kultur ved å opprette en gruppe som blandet irske elementer av musikk og dans som i likhet med Michael Flatley utnytter strukturen «all-girl pop» grupper som Spice Girls og Pussycat Dolls. For å oppnå dette, rekrutterte han en gruppe av fem irske kvinnelige artister som ikke tidligere var fremført sammen: vokalistene Chloë Agnew, Lynn Hilary, Lisa Kelly og Alex Sharpe og fiolinisten Máiréad Nesbitt. Alle disse ble de første representantene for den keltiske kvinnen, som han oppfattet det. Downes foreslo et repertoar som skulle spenne fra tradisjonelle keltiske melodier til moderne sanger. Hittil er fire album gitt ut under navnet «Celtic Woman»: *[[Celtic Woman (album)|Celtic Woman]]*, *[[Celtic Woman: A Christmas Celebration]]*, *[[Celtic Woman: A New Journey]]* og *[[Celtic Woman: The Greatest Journey]]*. Gruppen har gjennomført en rekke verdensturneer. Kumulativt har album av Celtic Woman solgt over 50 millioner plater verden over, slik at det for tiden er en av de mest kommersielt vellykkede musikalske grupper i verden.

Grunnlaget for keltisk musikks popularitet utenfor Norge og Europa ble til som et resultat av suksessen til artister som Enya og Clannad, sammen med sceneshowet Riverdance og Lord of the Dance. Celtic Woman har blitt beskrevet som «Riverdance for stemmen».

## Referanser


## Eksterne lenker
* 
* 
*
Uni Research

**Uni Research AS** var et norsk statlig forskningsinstitutt eid av Universitetet i Bergen og den tilknyttede Stiftelsen Universitetsforskning Bergen. Det var en videreføring av Universitetsforskning Bergen, og ble i 2018 en del av det sammenslåtte universitetseide Norwegian Research Centre.

Uni Research drev forskning og utvikling innen helse, modellering, marin molekylærbiologi, miljø, klima, energi og samfunn. Uni Research er en av Norges største forskningsorganisasjoner, og hadde ansatte fra over 50 nasjoner. Selskapets hovedkontor lå i Bergen.

## Noen nøkkeltall
* I 2010 omsatte Uni Research for ca. 400 millioner kroner
* Ved utgangen av 2010 hadde Uni Research rundt 500 ansatte fra 50 nasjoner
* Ca 75 % av Uni Researchs forskere har doktorgrad

## Organisering
Uni Research var organisert i seks fagavdelinger:

* Uni Research Computing – utførte forskning basert på avansert datateknologi og matematisk modellering. 
* Uni Research Klima – forsket på klima i fortid, nåtid og fremtid.
* Uni Research CIPR (Centre for Integrated Petroleum Research) – utførte anvendt forskning for økt oljeutvinning og sikker CO²-lagring.
* Uni Research Helse – utførte og formidlet forskning innen fagområder som har betydning for helse, livsstil og arbeid.
* Uni Research Miljø – studerte menneskelig innvirkning på naturressurser og utfører forskning som skal bidra til å sikre en bærekraftig økologisk utvikling.
* Uni Research Rokkansenteret – utførte forskning innenfor et vidt felt av samfunns- og kulturforskning.

## Historie
Uni Research ble stiftet som aksjeselskap i 2003. Selskapets vokste ut av stiftelsen Universitetsforskning Bergen, som ble opprettet i 1986. Uni Research AS eies i dag av Universitetet i Bergen (85 %) og stiftelsen Universitetsforskning Bergen (15 %). Selskapets formål er allmennyttig og eventuelle overskudd føres tilbake til virksomheten i form av investeringer.
I oktober 2018 ble Agderforskning, Teknova, International Research Institute of Stavanger og Uni Research fusjonert inn i NORCE Norwegian Research Centre.

## Referanser


## Eksterne lenker
* Uni Research AS nettsted
Baileys

**Baileys** er et registrert varemerke for en irsk whiskey-/fløte-likør. Varemerket eies av det britiske drikkekonsernet Diageo. Baileys ble lansert i Irland på 1970-tallet, og ble skapt av Tom Jago og David Gluckman.

Baileys inneholder ca. 17 % alkohol. I de siste årene har det blitt lansert tre nye versjoner av Baileys, med smak av mintsjokolade, karamell og kaffe.

I 2008 ble det solgt  flasker Baileys i Norge. Norge har det 4. høyeste konsumet pr kapita på verdensbasis. 43 % av norske menn og 62 % av norske kvinner drikker Baileys. Det konsumeres  glass Baileys hvert minutt på verdensbasis.

## Referanser




## Eksterne lenker
*
Edvin Haugen

**Edvin André Grothaug Haugen** (født 3. august 1980) er en norsk lokalpolitikker som representerer Høyre. Han overtok som ordfører i Hornindal fra 2009 da Bjørn Lødemel ble valgt inn på Stortinget ble Norges yngste ordfører. Haugen har vært kommunestyremedlem siden 2003 og var leder i Hornindal Høyre 2006-2010.

Han var daglig leder i Nordfjord Vekst AS fra 2012 til 2015. Lødemel har også vært fabrikkarbeider ved Ekornes på Grodås hvor han var hovedtillitsvalgt og dermed også konsernstyremedlem i Ekornes ASA. 

## Referanser
Blooms taksonomi

**Blooms taksonomi** er et klassifiseringssystem for ulike læremål som pedagoger setter for sine elever. Taksonomien ble formulert første gang i 1956 i publikasjonen «The Taxonomy of Educational Objectives, The Classification of Educational Goals, Handbook I: Cognitive Domain» av den amerikanske psykologen Benjamin Bloom o.fl.

I Blooms taksonomi bruker man seks hierarkisk ordnede klasser:

# Kunnskap – Å kunne gjengi innlært stoff.
# Forståelse – Å kunne sammenfatte og gjengi kunnskap med egne ord.
# Anvendelse – Å kunne bruke kunnskap og forståelse i konkrete situasjoner.
# Analyse – Å kunne se sammenhenger.
# Syntese – Å kunne trekke egne slutninger, utlede abstrakte relasjoner.
# Vurdering – Å kunne bedømme noe ut fra forskjellige kriterier.

## Eksterne lenker
*
Ichiro Suzuki

**Ichiro Suzuki** (uttales IPA: /ˈiːtʃɪroʊ suːˈzuːki/); 鈴木 一朗,すずき いちろう Suzuki Ichirō; født 22. november 1973 i Toyoyama, Aichi) er en japansk tidligere baseballspiller som spilte i blant annet Seattle Mariners. 

Han var kjent i USA som «The Silent Samurai» (den stille samuraien) og er innehaver av rekorden for flest antall treff i løpet av en MLB-sesong (262).

Suzuki hadde 3 089 hits i MLB og 1 278 i NPB i Japan, til sammen 4 367, som er det beste resultatet av en profesjonell baseballspiller. Han var den første baseballspilleren som hadde flere enn 200 hits i 10 sammenhengende sesonger i MLB.

Han la opp den 21. mars 2019. I mai samme år ble det kjent at han er spesialassistent for Seattle Mariners' administrerende direktør.

Det er blitt kjent at han avslo tre ganger å bli tildelt den prestisjefulle japanske ordenen *[[People’s Honor Award]]*.

## Referanser


## Eksterne lenker
* 
* 
* 
*  Video på MLB.com når Suzuki slo rekorden for mest treff i en sesong
Liste over ordførere i Fjaler

**Liste over ordførere i [[Fjaler]] kommune** i Sogn og Fjordane etter 1945.

(Mons Davidson Huustvedt var ordfører 1872–1876 og 1892–1896.)

## Eksterne lenker
* Ordførarar i Fjaler kommune - Allkunne, levande leksikon
Kjell Arild Nilsen

**Kjell Arild Nilsen** (født 24. desember 1951) er en norsk journalist og forfatter. Han har vært journalist i *[[Ny Tid]]* og NTB, og styremedlem i NTB.

I sin ungdom var han aktiv i SUF(m-l) og AKP(m-l), der han meldte seg ut i 1981.

Han har utgitt to bøker om krigene på Balkan, der han kritiserer vestlige land for unnfallenhet overfor serbiske krigsforbrytelser, og argumenterer for at krigene ikke var resultat av etniske motsetninger, men av den serbiske nasjonalismen. Før valget i 2009 hevdet han i en kronikk i *[[Aftenposten]]* at det politiske partiet Rødt benektet serbernes folkemord i Srebrenica, noe Rødts leder Torstein Dahle avviste.

## Publikasjoner
* *Milošević i krig og i Haag; en dokumentasjon*, Oslo, Sypress, 2007, ISBN 978-82-91224-40-4
* *Europas svik; et oppgjør med vestlig unnfallenhet i Bosnia*, Oslo, Spartacus, 1996, ISBN 82-430-0083-6

## Referanser
Øystein Øystå

**Øystein Øystå** (1934–2014) var en norsk forfatter og redaktør.

Øystå utga flere bøker om øl og norsk ølkultur, lokalhistoriske bøker om Drøbak og petitsamlinger og essays med humoristisk tilsnitt. *Øl til glede* (1997) fikk positiv omtale. Øystå skrev også mer enn 20 artikler i Store norske leksikon. Han var Bokklubbens første redaktør (1961-1964). Etter en årrekke som informasjonssjef i Bryggeriforeningen, var han frem til 2009 hovedredaktør for bladet Rotary Norden. Øystå var initiativtaker til Fredrik Stabel & AvisTegnernes Hus, og hans bok *Ettertanker i fortid. Revestreker fra småbyen* (2004) er illustrert av 33 norske avistegnere.

Han ble hedret med Paul Harris Fellow (2001), Frogn kulturråds hederspris (2004), Frogn Venstres miljøpris (2002) og har mottatt Forsvarets medalje for utenlandsoperasjoner. Øystå var opphavsmann til landets første bokbad, som han styrte i Drøbak hvert år i 40 år fra 1968 til 2008.

## Referanser
Bayersk viltsporhund

**Bayersk viltsporhund** er en aktiv og intens hund med en utpreget interesse for sporing av hjortevilt.

## Opprinnelse og alder
Rasen kommer fra Bayern i Tyskland og ble opprinnelig laget for ettersøk av hjortevilt i fjellstrøkene der på slutten av 1800-tallet. Hunden er et resultat av krysning av ulike lokale bracker og den gamle Hannoveranske Viltsporhunden. Målet var å få fram en dyktig sporhund som ikke var for tung i kroppen, og som både mentalt og fysisk var skikket til å kunne følge kalde spor av hjortevilt så lenge det var ønskelig.

## Utseende, anatomi og fysikk
Bayersk viltsporhund kjennetegnes av kort, tett pels. Pelsen kan være sandfarget, kjeksfarget, rødlig grå eller klar brunlig til dype røde farger. Enkelte individer har også flekker av svarte hår i pelsen. Noen individer har en liten hvit stjerne på brystet. Øre og snute er svart eller mørk rød.

## Lynne og væremåte
Hunden er en utpreget enmannshund og sterkt knyttet til sin fører. Den er intens i sin fremtreden og svært aktiv som ung. For at man skal kunne gjøre seg nytte av dens fremragende sporegenskaper kreves riktig trening helt i fra valp/unghundstiden. Men en riktig trent Bayer er så absolutt verdt arbeidet en legger i den. Den har en utholdenhet få andre kan hamle opp med på ettersøk, og fører blir som regel utslitt lenge før hunden.

Den er reservert overfor fremmede, men skal ikke på noen måte være engstelig eller aggressiv. Den må bare få ta kontakt når den selv ønsker det, og på sin måte. Hunden egner seg ikke alene som hundegårdshund ,da den har et meget stort kontaktbehov. Derfor er dette hunden for den eieren som kan gi hunden en tilværelse som familiemedlem innendørs. Den har heller ikke pels som gjør at den greier seg ute vinterstid, men må da ha en oppvarmet liggeplass. Opplæringen bør startes i tidlig alder fordi det tar tid for rasen å bli skikkelig sosialisert. Treningsarbeidet bør gjøres under veiledning av en erfaren og tålmodig, profesjonell trener.

## Referanser
Ivalojoki

**Ivalojoki** (nordsamisk: *Avviljohka*, enaresamisk: *Avveeljuuhâ*) er ei elv i Lappland i Finland. Elva er  lang, og munner ut i Enaresjøen ved Ivalo.

## Geografi
Ivalojoki har utspring i Korsafjellene lengst øst i Enontekis kommune, som danner hovedvannskillet mellom Tana i nord, Torneälven i sør og vest og Enaresjøen og Pasvikelva i øst. Derfra renner elva mot øst og inn i Lemmenjoki nasjonalpark og Enare kommune. Elva renner først gjennom et myrpreget viddelandskap, senere gjennom et landskap med åser og lave fjell. Storparten av Ivalojokis nedbørfelt er ubebodd, men like før munningen renner den gjennom byen Ivalo. Den deler seg deretter i tre hovedarmer og munner ut i Enaresjøen gjennom et elvedelta.

De største sideelvene er Repojoki, Tolosjoki, Sotajoki og Tyläjoki.

Under snøsmeltingen om våren blir det seg ofte isgang i elva, og ved bruene i Ivalo dannes isdemninger som kan forårsake omfattende oversvømmelser. Bykjernen i Ivalo blir ofte rammet, i likhet med bosetningene langs Europavei 75, hovedveien til byen, som delvis går parallelt med Ivalojoki.

## Gullgraving
På 1870-tallet fant det sted et «gullrush» ved Ivalojoki og naboelva Lemmenjoki, etter at to erfarne gullgravere i 1869 vasket to kilo gull ved elva. For å betjene gullgraverne ble i 1870 byen Kultala bygget opp. Innen 1880 var imidlertid gullrushet ved Ivalojoki over og hovedbygningen i Kultala ble deretter brukt til nordlysforskning. Livet i Kultala under gullrushet ble i 1999 skildret av den finske regissøren Åke Lindman i filmen *Lapin kullan kimallus* («Glimmeret av lappisk gull»). 

Ennå i dag letes det etter gull langs elva. Nærmere 100 gullgravere innehar mutingrettigheter hvor de leter etter gull i sommerhalvåret. Om vinteren, som varer fra oktober/november til april/mai, er elva frosset til og gullvasking umulig.

## Turisme
Ivalojoki er ei populær elv for kanoturisme, og spesielt har den 60 km lange strykpregete elvestrekningen fra Kuttura til Tolonen vært et tradisjonelt mål. Elva har de siste år også blitt mye brukt til rafting. 

Fotturister kan vandre langs merkede stier inn til områder hvor gullgraving foregikk, og ennå foregår. Ei enkel hengebru krysser Ivalojoki ved den tidligere gullgraverbyen Kultala, som i dag er vernet og drives som museum. 

Sportsfiske er utbredt, og i både hovedelva og sideelvene finnes mye ørret. Det fiskes også etter harr, gjedde og sik.

## Eksterne lenker
*
Ole Hermandsen

**Ole Hermandsen** (født 27. november 1893 i Åsbygden, Åmot i Hedmark, død 16. november 1942 i Sachsenhausen i tysk fangenskap) var en norsk politiker og ordfører som representerte Norges Kommunistiske Parti.

Han begynte tidlig som skogsarbeider og arbeidet flere år som anleggsarbeider før han i 1920 ble fabrikkarbeider og fyrbøter ved Rena kartonfabrikk, der han arbeidet fram til 1926. 

Hermandsen var medlem av Norsk Skog- og Landarbeiderforbund i årene 1917 til 1920, og etter det medlem av Norsk Papirindustriarbeiderforbund.

Han var medlem av Arbeiderpartiet (Ap) fra 1915. Ved partisprengningen i 1923 var han med og stiftet det nye NKP. Fra 1925 til 1929 var han formann for NKP i Hedmark. Han var også formann i Åmot kommunistiske herredslag fra 1923 til 1926 og igjen fra 1930. I 1929 ble han medlem av sentralstyret i partiet. 

Fra 1922 satt han i Åmot herredstyre og var ordfører og kommunesekretær fra 1926. Ordførerstillingen hadde han til han gikk av en måned før Nasjonal Samling (NS) og den tyske okkupoasjonsmakten innsatte ny ordfører i kommunen i 1940.

Under en konflikt mellom skogsarbeidere og skogeiere i 1932 ble Hermandsen arrestert, anklaget for å ha laget et opprop til støtte for to arresterte skogsarbeidere. Hermandsen ble frifunnet både i herredsretten og lagmannsretten.

Han hadde flere verv i lokalsamfunnet: Formann i Åmot kommunale sykehus' styre (1929), medlem av styret i Åmot sparebank (1929), medlem av styret i Rena kooperative selskap (1919), senere nestformann.

Etter at tyskerne og NS hadde fjernet ham fra ordførerstillingen livnæret han seg en periode som bygningsarbeider, inntil han ble arrestert i en lokal aksjon 22. juni i 1941. Han satt først fengslet i Hamar, ble overført til Møllergata 19 i Oslo 11. august og til Grini 3. oktober. Derfra ble han 3. april 1942 sendt til Tyskland og konsentrasjonsleiren Sachsenhausen sammen med blant andre broren Harald Hermandsen, Arnulf Øverland og Einar Gerhardsen. Hermandsen døde etter et halvt år i Sachsenhausen i 1942.  

Hermandsen var en av tre mann som etter krigen ble hedret på en minnebauta i Rena park, reist av Åmot ungdomsråd.  17. mai holdes markeringer ved minnesmerket.

## Referanser


## Kilder
* *Revolusjonær Åmot-ordfører* av Kristin Søgård, *[[Østlendingen]]*, side 12 og 13, 3. desember 2009

## Litteratur
* Ved Åmøtet: Den revolusjonære Åmot-ordføreren, Årbok for Åmot Historielag, ved Gerhard Sanderød
Transneptunsk objekt

Fil:EightTNOs-nn.png|mini|400px|De åtte største kjente transneptunske-objekta sammenliknet med jorda.
#Jorda
rect 646 1714 2142 1994 jorda
#Eris og Dysnomia
circle 226 412 16 Dysnomia
circle 350 626 197 (136199) Eris
#Pluto og Charon
circle 1252 684 86 Charon
circle 1038 632 188 (134340) Pluto
#Makemake 
circle 1786 614 142 (136472) Makemake
#Haumea
circle 2438 616 155 (136108) Haumea
#Sedna
circle 342 1305 137 (90377) Sedna
#Orcus
circle 1088 1305 114 (90482) Orcus
#Quaoar
circle 1784 1305 97 (50000) Quaoar
#Varuna
circle 2420 1305 58 (20000) Varuna


**Transneptunske-objekt** (**TNO**) er alle objekter i solsystemet som går i bane rundt solen med en større snittavstand enn Neptuns. Den transneptunske-regionen blir delt inn i tre; rangert etter avstand fra solen er de:

* Kuiperbeltet
* Den spredde skiva
* Oorts sky

Det første transneptunske-objektet ble oppdaget i 1930 ved oppdagelsen av Pluto. Med unntak av Charon tok det 60 år før et nytt transneptunsk-objekt ble oppdaget. Siden 1992 har mer enn 1000 transneptunske-objekt blitt oppdaget med ulike størrelser og overflatesammensetning.

Den største kjente TNOen er Eris, som også er det fjerneste kjente objektet i solsystemet med en avstand på 97 AE. Eris er også den lyseste TNOen og er klassifisert som et spredd-skive-objekt.
Eris har en diameter på 2400 ± 100 km.

## Eksterne lenker
* 
*
Den spredte skiven

**Den spredte skiven** er en region i det ytre av solsystemet med en populasjon av isete småplaneter. Den innerste delen av skiven overlapper med Kuiperbeltet, men de ytre grensene strekker seg mye lengre ut fra Sola og mye høyere over ekliptikken.

Det er lite som til nå er kjent om den spredte skiven, men det er foreslått at skiven ble formet da Kuiperbelteobjekt ble spredt av gravitasjonell påvirkning fra de ytre planetene; for det meste Neptun. Påvirkningene ga objektene baner med høy eksentrisitet og stor helling.

## Eksterne lenker
*
Royal African Company

**Royal African Company** var et engelsk handelskompani etablert av handelsmenn i London og familien Stuart etter Karl II kom til makten etter restaurasjonen i England. Selskapet ble fra starten ledet av Karls bror, hertugen av York og den senere Jakob II, formålet var handel med slaver og dets logo var en elefant og et slott. 

Det ble opprinnelig benevnt «the Company of Royal Adventurers Trading to Africa» og selskapet ble gitt monopol på den engelske slavehandelen ved stiftelsesdokumentet utstedt i 1660. Ved hjelp av den engelske hæren og marinen etablerte selskapet handelsposter på kysten av Vest-Afrika og det var ansvarlig for å arrestere andre engelske fartøy som forsøkte å transportere slaver.

Selskapet kollapset i 1667 i forbindelse med den andre anglo-nederlandske krig, en konflikt det selv hadde bidratt til å starte ved å angripe nederlandske handelsposter i Vest-Afrika i 1664. Selskapet ble gjenopprettet i 1672.

På 1680-tallet transporterte selskapet om lag 5 000 slaver i året. Mange ble brennmerket med bokstavene DY etter selskapets øverste leder, hertugen av York (Duke of York). Andre slaver ble merket med selskapets initialer, RAC, på brystkassen. 

Mellom 1672 og 1689 fraktet selskapet mellom 90 000 til 100 000 slaver og overskuddene fra slavehandelen gav store inntekter til eierne.

Fra 1668 til 1722 forsynte selskapet den engelske sentralbanken med gull for myntproduksjon. Mynter laget med dette gullet er preget med en elefant under portrettet av kongen, dette gullet gav også mynten dens navn, Guinea.

I 1698 mistet selskapet sitt monopol på slavehandel, dette var gunstig for handelsmenn i Bristol og slavehandelen økte dramatisk. Selskapet fortsatte med slavehandel til 1731, etter det drev man med handel av elfenben og gull og det ble endelig avviklet i 1752. Et etterfølgende firma var African Company of Merchants. 

## Litteratur
* K.G. Davies, *The Royal African Company*, Taylor & Francis (1999) 
* Robin Law, *The English in West Africa 1681-1683: The Local Correspondence of the Royal African Company of England 1681-1699*, Part 1 ISBN 0197261760
* Robin Law, *The English in West Africa, 1685-1688: The Local Correspondence of the Royal African Company of England 1681-1699*, Part 2 ISBN 019726252X
* Robin Law, *The English in West Africa, 1691-1699: The Local Correspondence of the Royal African Company of England, 1681-1699*, Part 3 ISBN 0197263925
Toril Solvang

**Toril Solvang** (født 4. november 1974 i Oslo) er en norsk dramatiker og instruktør. 

Hun har utdannelse fra Dramatiska institutet i Stockholm fra dramatiker/dramaturg-linjen fra 2008 og tidligere Master i Dramaturgi fra Universitetet i Århus. Hun har før det en cand. mag fra Universitetet i Bergen fra 2000.

Hun har blant annet satt opp *Linus og Sirkusfuglene* med Hedmark Teater (regi) i 2009 og *Lillemia* ved Ferske Scener (manus) i 2010.

## Eksterne lenker
* Toril Solvang hos Norske Dramatikeres Forbund
* Ferske Scener om Toril Solvang
* Hedmark teater om ''Linus og sirkusfuglene''
Peter Kirby

**Peter Murray Kirby** (født 17. desember 1931 i Montréal) er en canadisk bobkjører som deltok i de olympiske vinterleker 1964 i Innsbruck.

Kirby ble olympisk mester i bobsleigh under Vinter-OL 1964 i Innsbruck. Han var med på det canadiske laget som vant firerbob foran Østerrike og Italia. De andre på laget var Douglas Anakin, John Emery og Vic Emery.

Kirby ble verdensmester i firerbob i 1965 i St. Moritz.

## OL-medaljer
* 1964  Innsbruck -  **Gull** i bobsleigh, firerbob  Canada

## Referanser


## Eksterne lenker
*
Megafon (fjernsynsprogram)

***Megafon*** er et dokumentarprogram for barn mellom 8 og 12 år, som gikk på NRK Super fra 2008 til 2013. Programmet ble sendt torsdager kl. 19:00 og hadde som formål å samle historier fra virkeligheten. Programleder var Christian Hestø. 

Programmet ble kåret til beste barne- eller ungdomsprogram under Gullruten 2010. 

## Referanser


## Eksterne lenker
*
Sweet So Till

***Sweet So Till*** er et studioalbum av reggaetrioen The Gladiators. Albumet er utgitt av plateselskapet Virgin Records i 1979.

## Sporliste
# «Sweet So Till»
# «No Disturbance»
# «A Day We Go»
# «Let Jah Be Praised»
# «Red and Green and Gold»
# «Backyard Meditation»
# «Press Along»
# «Merrily»
# «Holiday Ride»

## Musikere
* Vokal- The Gladiators: Albert Griffiths, Clinton Fearon, Gallimore Sutherland
* Keyboard- Ansell Collins, Pablov Black, Richard Ace
* Bass- Earl Bagga, Clinton Fearon, Albert Griffihts
* Trommer- Leroy «Horsemouth» Wallace
* Sologitar- Ernest Ranglin
* Rytmegitar- Gallimore Sutherland
* Perkusjon- Uziah «Sticky» Thompson, Bongo Herman, Sky Juice
* Bongotromme- Bongo Herman
* Harmonica- Jimmy Beckman
* Blåsere- Tommy McCook, Headley «Deadley» Bennett, Bobby Ellis
* Fløyte- Tommy McCook
The Whirlwind

***The Whirlwind*** er det tredje studioalbumet fra progressiv rock supergruppen Transatlantic, utgitt oktober 2009. Albumet består av komposisjonen «The Whirlwind», som er delt opp i tolv satser og er 77 minutter og 54 sekunder lang. Albumet er utgitt i tre versjoner; en enkel CD, en dobbel-CD med fire nye Transatlantic-låter og fire coverlåter, og en «deluxe»-versjon som består av nevnte dobbel-CD med ekstramateriale og en DVD med en 105 minutter lang dokumentarfilm om innspillingen av albumet. 

## Sporliste

# «The Whirlwind» (Morse, Portnoy, Stolt og Trewavas) – 77.54
#:I. «Overture / Whirlwind» 
#:II. «The Wind Blew Them All Away» 
#:III. «On the Prowl» 
#:IV. «A Man Can Feel» 
#:V. «Out of the Night» 
#:VI. «Rose Colored Glasses» 
#:VII. «Evermore» 
#:VIII. «Set Us Free» 
#:IX. «Lay Down Your Life» 
#:X. «Pieces of Heaven» 
#:XI. «Is it Really Happening?» 
#:XII. «Dancing with Eternal Glory / Whirlwind (Reprise)» 

### Ekstramateriale på dobbel-CD
Dobbel-CD med fire nye Transatlantic-sanger (1–4) og fire coverlåter (5–8).
# «Spinning» (Stolt, Portnoy, Trewavas og Morse) – 9.58
# «Lenny Johnson» (Stolt) – 4.20
# «For Such a Time» (Morse og Trewavas) – 5.22
# «Lending a Hand» (Trewavas) – 8.43
# «The Return of the Giant Hogweed» (Genesis) – 8.26
# «A Salty Dog» (Procol Harum) – 4.59
# «I Need You» (America / The Beatles) 4.39
# «Soul Sacrifice» (Santana) – 8.38

## Personell
*Neal Morse – keyboard, akustisk gitar, perkusjon og vokal
*Mike Portnoy – trommer og vokal
*Roine Stolt – gitarer, keyboard, perkusjon og vokal
*Pete Trewavas – bass, vokal, keyboard og arrangementer
### Gjestemusikere
*Chris Carmichael – strykere
*Marc Papeghin – valthorn
*Knipsing av Collin Leijenaar, Jessica Koomen, Henk Doest og MP

## Referanser


## Eksterne lenker
*
Kalvatn

**Kalvatn** er ei bygd i Volda kommune på Sunnmøre. Den ligger i den sørøstlige delen av kommunen, ca. 7 km fra Austefjorden. Bygda har navnet sitt fra vannet den ligger ved.

## Eksterne lenker

* Vegvesen.no Kvivsvegen
Erwin Thaler

**Erwin Thaler** (født 21. mai 1930, død 29. november 2001) var en østerriksk bobkjører som deltok i de olympiske vinterleker  1964 i Innsbruck og 1968 i Grenoble.
 
Thaler vant en olympisk sølvmedalje i bobsleigh under Vinter-OL 1964 i Innsbruck. Han var med på det østerrikske laget som kom på andreplass firerbob bak Canada. De andre på laget var Adolf Koxeder, Josef Nairz og Reinhold Durnthaler.

Fire år senere, under vinter-OL 1968 i Grenoble vant han en sølvmedalje i firerbob.

Thaler ble verdensmester i toerbob i 1967 i L'Alpe d'Huez i Frankrike.

## OL-medaljer
* 1964  Innsbruck -  Sølv i bobsleigh, firerbob  Østerrike
* 1968  Grenoble -  Sølv i bobsleigh, firerbob  Østerrike

## Eksterne lenker
*
Asteroidemåne

En **asteroidemåne** er et himmellegeme som kretser rundt en asteroide, som en satellitt. Astronomene går ut fra at mange asteroider har måner, ofte relativt store.

Begrepet dobbelasteroide eller binær asteroide blir noen ganger brukt for tilfeller der asteroiden og månen er omtrent like store. 90 Antiope er en slik asteroide, der to like store deler går i bane rundt et felles gravitasjonssentrum.

## Opprinnelse
Hvor asteroidemåner kommer fra vet en ikke sikkert, men det fins mange mulige forklaringer. En populær teori er at de er blitt til ved at biter er blitt slått av asteroider gjennom kollisjoner. En større asteroide kan også ha fanget en mindre gjennom gravitasjonskrefter.

## Oppdagelser
Den første asteroidemånen som ble identifisert var Dactyl, som går rundt 243 Ida. Denne ble oppdaget av Galileo-sonden i 1993. I 1998 ble den andre oppdaget, Petit-Prince som gikk rundt 45 Eugenia.

I starten av 2004 hadde man funnet nær førti flere asteroider ved hjelp av teleskop fra jorden. Det ble funnet måner rundt hovedbelteasteroider, trojanske asteroider, nærjordsasteroider og objekter i Kuiperbeltet.

I august 2005 ble det første måneparet rundt en asteroide funnet, *[[Remus og Romulus (månepar)|Remus og Romulus]]* som gikk rundt 87 Sylvia. Senere samme år oppdaget man også to måner rundt 136108 Haumea, som idag er definert som en dvergplanet.

## Eksterne lenker
* Orbits of Binary Asteroids with Adaptive Optics
* Asteroids with Satellites
Kaiyuan

**Kaiyuan** kan være:

* Byfylket Kaiyuan (开原) i byprefekturet Tieling i provinsen  Liaoning i Folkerepublikken Kina;
* Byfylket Kaiyuan (开远) i prefekturet Honghe i provinsen Yunnan i Kina;
* Kommunen Kaiyuan i byfylket Dingzhou i byprefekturet Baoding i provinsen Hebei i Kina.
Arachne

**Arachne** (gresk: Ἀράχνη) kan sikte til:

* Arakhne, en veverske i gresk mytologi som gudinnen Athene forvandlet til en edderkopp
** Edderkopper, en gruppe leddyr
* 407 Arachne, en hovedbelteasteroide
* Arachne (operativsystem)
* Arachne (nettleser)
* *[[Leptopus]]* (syn. *Arachne*), en planteslekt i Rosidae
Leroy Wallace

**Leroy «Horsemouth» Wallace** er en jamaicansk reggaetrommeslager. Han har opptrådt på trommer for en rekke reggaestorheter fra Jamaica og har vært med på en rekke album, han har hovedsakelig spilt med Burning Spear, Gregory Isaacs, Bunny Wailer, Augustus Pablo, The Gladiators, The Groundation, Prince Far I, Ijahman Levi og Inner Circle.

«Horsemouth» er med som trommeslager på en rekke klassiske og kjente rootsreggaealbum som Burning Spears *[[Marcus Garvey]]* (1976), *[[Social Living]]* (1978) og **' (1977), [[Bunny Wailer]]s ''[[Protest (album)|Protest]]'' (1977), **' (1979) og **' (1983) og [[The Gladiators]] ''[[Sweet So Till]]'' (1979). I 1978 spilte «Horsemouth» inn både spillefilmen ''[[Rockers]]'' og sitt eget studioalbum, plata **' som hittil også er hans eneste studioalbum som soloartist. Albumet ble spilt inn hos Harry J Studio i Kingston på Jamaica Og er i rootsreggae-stil med ypperlig trommespill.

Leroy «Horsemouth» Wallace spilte hovedrollen i spillefilmen *[[Rockers]]* fra 1978. Filmen er en kultfilm for rastafarianere og reggaeelskere. «Horsemouth» spiller seg selv, og filmen handler om at «Horsemouth» og hans «brethrens» (brødre), deriblant «Horsemouths» gode venn saksofonisten Richard «Dirty Harry» Hall, skal finne igjen «Horsemouths» motorsykkel som er blitt stjålet. Filmen skildrer ghettoen i Kingston og reggaemusikkens liv på Jamaica. Fattigdommen, brutaliteten og reggaemusikkens fredelige budskap. Under filmen opptrer «Horsemouth» med blant andre Jacob Miller og Gregory Isaacs. Det dukker opp en rekke kjente reggaemusikere stort sett gjennom hele filmen.

Utover 1980-tallet prøvde «Horsemouth» seg som discjockey i kjent jamaicansk dub-stil. Han spilte inn flere singler med produsenten Lee «Scratch» Perry, blant annet låta «Herb Vendor» (1983). «Horsemouth» er en velkjent rastaman og rastafari er hans budskap. Dette presiserer han i den jamaicanske spillefilmen *Rockers* og på studioalbumet hans.

«Horsemouth» er fortsatt aktiv som trommeslager, i 2008 spilte han trommer på det nyeste albumet til det amerikanske reggaebandet Groundation *[[Rockamovya]]*.

## Referanser


## Eksterne lenker
* 
*
Sergio Siorpaes

**Sergio Siorpaes** (født 20. juli 1934) er en italiensk bobkjører som deltok i de olympiske vinterleker 1964 i Innsbruck.

Siorpaes vant to olympiske bronsemedaljer i bobsleigh under Vinter-OL 1964 i Innsbruck. Han var med på de italienske lagene som kom på tredjeplass i både toer- og firerbob. I toerbob sammen med Eugenio Monti og de andre på firerboben var Eugenio Monti, Benito Rigoni og Gildo Siorpaes.

Han ble verdensmester fem ganger, tre i toerbob og to i firerbob. Han vant toerbob i 1961 i Lake Placid, 1963 Innsbruck og 1966 i Cortina d'Ampezzo. Han ble verdensmester i firerbob 1960 i Cortina d'Ampezzo og 1961 i Lake Placid.
  
## OL-medaljer
* 1964  Innsbruck -  Bronse i bobsleigh, toerbob  Italia
* 1964  Innsbruck -  Bronse i bobsleigh, firerbob  Italia

## Referanser


## Eksterne lenker
*
Benito Rigoni

**Benito Rigoni** (født 11. april 1936 i Asiago, død 23. desember 2021) var en italiensk bobkjører som deltok i de olympiske vinterleker 1964 i Innsbruck.

Rigoni vant en olympisk bronsemedalje i bobsleigh under Vinter-OL 1964 i Innsbruck. Han var med på det italienske laget som kom på tredjeplass bak Canada og Østerrike. De andre på laget var Eugenio Monti, Sergio Siorpaes og Gildo Siorpaes.

## OL-medaljer
* 1964  Innsbruck -  Bronse i bobsleigh, firerbob  Italia

## Eksterne lenker
*
Tony Nash

**Anthony James Dillon «Tony» Nash** (født 18. mars 1936, død 17. mars 2022) var en britisk bobkjører som deltok i de olympiske vinterleker 1964 i Innsbruck og 1968 i Grenoble.

Nash ble olympisk mester i bobsleigh under Vinter-OL 1964 i Innsbruck. Han vant toerbob sammen med Robin Dixon foran to italienske lag.

Nash ble verdensmester i toerbob i 1965 i St. Moritz. 

## OL-medaljer
* 1964  Innsbruck -  **Gull** i bobsleigh, toerbob  Storbritannia

## Referanser


## Eksterne lenker
* 

\
Kaiyuan (Tieling)

**Kaiyuan** (kinesisk: 开原; pinyin: *Kāiyuán*) er et byfylke i byprefekturet Tieling i provinsen Liaoning i Folkerepublikken Kina. 

Det har en befolkning på  i 1999.

## Administrative enheter
**Subdistrikter:**
*Xincheng (新城街道), Laocheng (老城街道), Xingkai (兴开街道)

**Storkommuner:**
*Babao (八宝镇), Qingyunbao (庆云堡镇), Kaoshan (靠山镇), Yemin (业民镇), Jingouzi (金沟子镇), Zhonggu (中固镇), Bakeshu (八棵树镇), Lianhua (莲花镇), Weiyuanbao (威远堡镇)

**Kommuner:**
*Chengdong (城东乡), Sanjiazi (三家子乡), Songshanbao (松山堡乡), Majiazhai (马家寨乡), Lijiatai (李家台乡), Shangbadi for mandsjuene (上肥地满族乡), Xiabadi for mandsjuene (下肥地满族乡), Huangqizhai for mandsjuene (黄旗寨满族乡), Linfeng for mandsjuene (林丰满族乡)

## Samferdsel
### Jernbane
Hada-banen, en høyhastighetsbane åpnet i 2012, går gjennom området fra Harbin til Dalian.

### Vei
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.

## Referanser


## Eksterne lenker
* Lokalregjeringens hjemmesider
Fritz Pfeffer

**Friederich «Fritz» Pfeffer** (født 30. april 1889 i Gießen i storhertugdømmet Hessen, død 20. desember 1944 i leiren Neuengamme) (også kjent som **Albert Dussel**) var en tysk tannlege som under andre verdenskrig gikk i dekning sammen med blant andre Anne Frank. Fra Anne Franks dagbok er han kjent under det lite smigrende pseudonymet Albert Dussel. Navnet *Dussel* ble gitt av Anne Frank og betyr 'idiot' på tysk.

Fritz Pfeffer van den siste av de åtte som gikk i dekning sammen med:

* Anne Frank
* Margot Betti Frank
* Otto Frank
* Edith Frank-Holländer
* Peter van Pels
* Hermann van Pels
* Auguste van Pels

## Tidlig liv

Fritz Pfeffer ble født i Gießen i en søskenflokk på fem; han var sønn av Ignatz Pfeffer og Jeannette Hirsch-Pfeffer. Foreldrene drev en tekstil- og klesbutikk på marketsplassen i byen og bodde i en leilighet over butikken. Etter skolen ble han tannlege i Berlin. Han giftet seg med Vera Bythiner i 1921, men forholdet resulterte i skilsmisse allerede i 1932. Sammen fikk de én sønn, Werner Peter Pfeffer.

I 1936 møtte Fritz den katolske dame, Charlotta Kaletta, men på grunn av «jødelovene» i Tyskland, (som sa at jødiske ikke kunne gifte seg med ikke-jødiske) kunne de ikke gifte seg. På grunn av volden mot jødene, flyktet Fritz og Charlotta til Amsterdam i Nederland.

## I dekning

Da krigen tok til på alvor var det ikke trygt i Nederland lengre. Da det lenger ikke ble trygt for jøder i Nederland heller, gikk han i dekning sammen med familien Frank og van Pels. Pfeffer sluttet seg til de andre i den hemmelige delen av bygget 16. november 1942. De gjemte seg sammen i bakbygningen av Otto Franks tidligere forretning, Opekta som lå i Prinsengracht 263. Margot Frank flyttet til foreldrenes rom og Anne måtte dele rom med Fritz. Til å begynne med likte ikke Anne å dele rom med ham; de to kranglet hele tiden om hvem som skulle sitte ved bordet. Anne ville helst skrive i dagboka si, men Fritz ville heller studere og skrive brev.

## Arrestasjonen og død
4. august 1944 stormet SS-soldater inn i Prinsengracht 263 etter å ha fått et anonymt tips om at det skjulte seg jøder der. De arresterte de åtte som var i dekning inkludert to av hjelperne, Victor Kugler og Johannes Kleiman. De åtte jødene ble først sendt til Durchgangslager Westerbork, der de oppholdt seg i ca. én måned før de ble sendt videre til Auschwitz-Birkenau, hvor de alle ble separert. Pfeiffer ble sendt til Sachsenhausen sammen med 59 andre menn og derfra sendt videre til Neuengamme utenfor Hamburg hvor han døde den 20. desember 1944.

## Ettermæle
I 9. april 1953 giftet Charlotte Kaletta seg (post mortem) med Fritz Pfeffer.

## Referanser
Sergio Zardini

**Sergio Zardini** (født 22. november 1931 i Torino, død 22. februar 1966) var en italiensk bobkjører som deltok i de olympiske vinterleker 1964 i Innsbruck.

Zardini vant en olympisk sølvmedalje i bobsleigh under Vinter-OL 1964 i Innsbruck. Sammen med Romano Bonagura kom han på andreplass i toerbob bak Storbritannia.

Han ble verdensmester i firerbob i 1963 i Innsbruck. 
 
## OL-medaljer
* 1964  Innsbruck -  Sølv i bobsleigh, toerbob  Italia

## Eksterne lenker
*
Østerrike under Vinter-OL 1994

**Østerrike under Vinter-OL 1994**. Åtti sportsutøvere, sekstifem menn og femten kvinner fra Østerrike deltok i ti sporter, aking, alpint, bobsleigh, freestyle, langrenn, skihopping, kombinert, hurtigløp på skøyter, skiskyting og ishockey under Vinter-OL 1994 i Lillehammer i Norge. Østerrike kom på niendeplass med to gull- tre sølv- og fire bronsemedaljer. Alpinisten Anita Wachter var Østerrikes flaggbærer under åpningsseremonien.

## Medaljer

## Medaljevinnerne

## Eksterne lenker
*  Austria at the 1994 Lillehammer Winter Games  på Sports-reference.com/olympics
Trinidad og Tobago under Vinter-OL 2002

**Trinidad og Tobago under Vinter-OL 2002**. Tre mannlige sportsutøvere fra Trinidad og Tobago deltok i bobsleigh under Vinter-OL 2002 i Salt Lake City i USA. Trinidad og Tobago, som deltok for tredje gang i et vinter-OL, vant ikke noen medaljer. Beste plassering var en 37.-plass i toerbob. 
 
## Medaljer
Island under Vinter-OL 2002

**Island under Vinter-OL 2002**. Seks sportsutøvere, fire menn og ton kvinner, fra Island deltok i alpint under Vinter-OL 2002 i Salt Lake City i USA. Island, som deltok for fjortende gang i et vinter-OL, vant ikke noen medaljer. Beste plassering var en 21.-plass i slalåm for menn. Alpinisten Dagný Linda Kristjánsdóttir var Islands flaggbærer under åpningsseremonien.
 
## Medaljer

           
## Eksterne lenker
* Resultater og profilside  på sports-reference.com
Portugal under Vinter-OL 2006

**Portugal under Vinter-OL 2006**. Én mannlig sportsutøver fra Portugal deltok i langrenn under Vinter-OL 2006 i Torino i Italia. Portugal, som deltok for femte gang i et vinter-OL, vant ingen medaljer. Beste plassering var en 94.-plass i langrenn 15 km i klassisk stil for menn.

## Eksterne lenker
* OL-resultater på Sports-reference.com
Portugal under Vinter-OL 1998

**Portugal under Vinter-OL 1998**. To sportsutøvere, en mann og en kvinne fra Portugal deltok i to sporter, freestyle og hurtigløp på skøyter under Vinter-OL 1998 i Nagano i Japan. Portugal, som deltok for fjerde gang i et vinter-OL, vant ikke noen medaljer. Beste plassering var en 21.-plass i freestyle i hopp for damer

## Medaljer

## Eksterne lenker
* OL-resultater på Sports-reference.com
Jens Martin Knudsen

**Jens Martin Knudsen** (født 11. juni 1967 i Saltangará) er en tidligere færøysk fotballspiller som spilte som målvakt (keeper). Han var best kjent for å alltid spille med en hvit topplue av ull, grunnet en ulykke han var innblandet i som 14-åring. Han var dessuten den første færøyske fotballspilleren som gjorde karrière i utlandet. Knudsen startet som amatørspiller, og da han ble internasjonalt kjent var han fortsatt truckfører på havnen i Tórshavn.

## Fotballkarrière
Knudsen startet sin karrière som amatørspiller for den lokale klubben NSÍ Runavík. Målvakt på Færøyenes U-landslag fra 1981. Han debuterte på Færøyenes A-landslag i 1988 under en vennskapskamp mot , som var Færøyenes første FIFA-anerkjente landslagskamp. Da Færøyene skulle delta i sin første EM-kvalifisering foran EM i fotball 1992, ble Knudsen for alvor kjent da Færøyene, fullstendig overraskende, slo Østerrike 1–0 i Landskrona i Sverige i 1990. Knudsen ble en kultfigur, og sportsjournalistene internasjonalt gav ham tilnavnet «The Keeper with the Bobble Hat».

I 1992 begynte han å spille for GÍ Gøta, og ble da færøysk mester fire ganger på rad fra 1993 til 1996. Etter to sesonger på Island med Leiftur Ólafsfjörður, kom Knudsen tilbake til Færøyene. Han var på utlån til Ayr United i Skottland en kort periode, og dro deretter tilbake til Island for nok en sesong for Leiftur Ólafsfjörður. I 2001 kom han tilbake til NSÍ Runavík igjen for å være spillende trener. Han trakk seg fra landslaget etter 65 kamper i 2006, og senere også fra klubbfotballen da han ble 40 år gammel i 2007.

## Referanser


## Eksterne lenker
*
Madagaskar under Vinter-OL 2006

**Madagaskar under Vinter-OL 2006**. Én mannlig sportsutøver fra Madagaskar deltok i alpint under Vinter-OL 2006 i Torino i Italia. Madagaskar, som deltok for første gang i et vinter-OL, vant ikke noen medaljer. Beste plassering var en 39.-plass i storslalåm for menn. Alpinisten Mathieu Razanakolona var Madagaskars flaggbærer under åpningsseremonien. 

## Medaljer

## Eksterne lenker
* Resultater og profilside  på sports-reference.com
Nepal under Vinter-OL 2002

**Nepal under Vinter-OL 2002**. Én mannlig sportsutøver fra Nepal deltok i langrenn under Vinter-OL 2002 i Salt Lake City i USA. Nepal, som deltok for første gang i et vinter-OL, vant ikke noen medaljer. Beste plassering var en 70.-plass i langrenn på 1,5 km sprint for menn. Langrennsløperen Jay Khadka var Nepals flaggbærer under åpningsseremonien. 
 
## Medaljer

## Eksterne lenker
* Resultater og profilside  på sports-reference.com
Venezuela under Vinter-OL 2006

**Venezuela under Vinter-OL 2006**. Én mannlig sportsutøver fra Venezuela deltok i aking under Vinter-OL 2006 i Torino i USA. Venezuela, som deltok for tredje gang i et vinter-OL, vant ikke noen medaljer. Beste plassering var en 32.-plass i aking, ener menn. Akeren Werner Hoeger var Venezuelas flaggbærer under åpningsseremonien.
 
## Medaljer

## Eksterne lenker
*  Venezuela at the 2006 Torino Winter Games  på Sports-reference.com/olympics
Usbekistan under Vinter-OL 2002

**Usbekistan under Vinter-OL 2002**. Seks sportsutøvere, tre menn og tre kvinner fra Usbekistan deltok i to grener, alpint og kunstløp under Vinter-OL 2002 i Salt Lake City i USA. Usbekistan, som deltok for tredje gang i et vinter-OL, vant ikke noen medaljer. Beste plassering var en attendeplass i kunstløp parløp.
 
## Medaljer

## Eksterne lenker
*  Uzbekistan at the 2002 Salt Lake City Winter Games  på Sports-reference.com/olympics
Renate Urne

**Renate Urne**  (født 11. juni 1982) er en norsk håndballspiller som blant annet har spilt for HC Leipzig og Norges kvinnelandslag i håndball. Hun la opprinnelig opp i 2011 etter 4 sesonger i Tyskland. Høsten 2018 bestemte Urne seg for å gjøre comeback og spiller nå for Fana 2. Renate har tidligere spilt for Erdal, Bjørnar og Tertnes.

## Meritter landslag
* VM 2009 – Bronse

## Eksterne lenker
* 
* Renate Urne - Landslagsprofiler hos Norges Håndballforbund
* Renate Urne  – Spillerprofil hos European Handball Federation
Tine Stange

**Tine Stange**  (født 1986) er en norsk håndballspiller som spilte for Larvik Håndballklubb og Norges kvinnelandslag i håndball. Hun har tidligere spilt for Ramnes IF.

Hun spilte 50 kamper for det norske landslaget og scoret 71 mål.

For Larvik har hun vunnet Champions League 2011, Cupvinnercupen 2005, 2008. Hun er seriemester 11 ganger, norgesmester 12 ganger, har vunnet sluttspillet 11 ganger og er også norgesmester i beachhandball.

## Meritter landslag
* VM 2009 – Bronse
* EM 2010 – Gull

## Referanser


## Eksterne lenker
* 
* Tine Stange - Landslagsprofiler hos Norges Håndballforbund
* Tine Stange – Spillerprofil hos European Handball Federation
Willy Clay Band

**Willy Clay Band** er et svensk countryband som kommer fra Kiruna i Sverige. Gruppen består av Tony Björkenvall, Fredrik Elenius, Örjan Mäki, Björn Pettersson og Reine Tuoremaa.

Bandet slapp sin første plate, *Rebecca Drive*, i 2005. Den ble spilt inn i Nashville med Bucky Baxter og Garth Hudson. Albumet fikk sitt navn fra gaten der platen ble spilt inn. Willy Clay Band ga i 2007 ut *EP*, som i 2009 ble en del av *Rebecca Drive XL* sammen med materialet fra albumet fra 2005. I 2009 slapp Willy Clay Band oppfølgningsalbumet *Blue*, med 14 nye sanger.

## Diskografi
**Rebecca Drive* (2005)
**EP (album)* (2007)
**Rebecca Drive XL* (2009)
**Blue* (2009)

## Referanser


## Eksterne lenker
* 
*
Polpapir

**Polpapir** er et preparert papir som ble brukt til enkle fysikkeksperimenter. Et porøst papir er gjennomtrukket av en oppløsning av klornatrium og fenolftalein. Når det er fuktet og berøres av to ledninger – en fra positiv pol og en fra negativ pol, vil det avsettes et rødt merke ved den negative polen. 

I fysikkeksperimenter kan en ved å trekke papiret samtidig som det berøres av ledninger med vekselspenning (typisk: 50&nbsp;V. 50&nbsp;Hz] danne en meget enkelt tidsteller idet det vekselvis vil avsettes et rødt punkt pr 1/100 del sekund.
 
Målemetoden er lite nøyaktig idet det er vanskelig å trekke papiret (eller ledningene) jevnt. 50 – 60&nbsp;V er også en spenning som i dag ikke anses som personellsikker. Metoden var i bruk frem til ca. 1970 i gymnasiet på real- og naturfag-linjen
I moderne undervisning bruker en mer moderne elektroniske tidsteller.
Kinas riksvei 208

**Kinas riksvei 208** (*Guodao G208*) fører fra Erenhot i Indre Mongolia via Jining og Datong og Taiyuan til Changzhi i provinsen Shanxi. Den er 990 kilometer lang.

## Rute og distanse
Alive (film)

***Alive*** er en amerikansk dramafilm fra 1993 regissert av Frank Marshall. Manus er basert på Piers Paul Reads bok, *Alive: The Story of the Andes Survivors*, som i seg selv er basert på flyulykken i Andes-fjellene i 1972. De ledende rollene spilles av Ethan Hawke, Vincent Spano og Josh Hamilton.

## Handling
Film basert på en sann historie om et uruguayansk rugbylag som krasjlander i Andesfjellene på vei til Chile. Flyet krasjer i dårlig vær, og brytes i flere biter. I disse restene må de overleve i streng kulde, uten mat og drikke, uten radiokommunikasjon og med en stadig trussel om snøras. I over to måneder klarer seksten menn å holde seg i live, hovedsakelig ved å spise kjøttet fra sine døde medpassasjerer.

## Om filmen
;Anmelderne
Filmen fikk relativt god omtale av kritikerne, noe som gjenspeiles i at den har fått 68% på Rotten Tomatoes (2012). Den amerikanske filmanmelderen Roger Ebert gav den 2,5 av 4 stjerner.

;Publikum
Filmen innbrakte $36,7 millioner i USA og havnet dermed på en 43.-plass over de mest innbringende filmene i USA i 1993. Produksjonskostnadene var på $32 millioner.

;Priser
Peter James vant prisen som årets filmfotograf ved Australian Cinematographers Society. Filmen ble også nominert til en Emmy og en MTV Movie Awards.

;Annet
En av de overlevende, Nando Parrado, (spilt av Ethan Hawke i filmen) fungerte som teknisk rådgiver for filmen.

## Rollebesetning
* Ethan Hawke – Nando Parrado
* Vincent Spano – Antonio Balbi
* Josh Hamilton – Roberto Canessa
* Bruce Ramsay – Carlitos Páez
* John Haymes Newton – Antonio 'Tintín' Vizintín
* David Kriegel – Gustavo Zerbino
* Kevin Breznahan – Roy Harley
* Sam Behrens – Javier Methol
* John Malkovich – Den eldre Carlitos Páez / Fortellerstemmen

## Referanser


## Eksterne lenker
*
Senegal under Vinter-OL 2006

**Senegal under Vinter-OL 2006**. Én mannlig sportsutøver fra Senegal deltok i alpint under Vinter-OL 2006 i Torino i Italia. Senegal, som deltok for fjerde gang i et vinter-OL, vant ikke noen medaljer. Beste plassering var en 55.-plass i super-G for menn.     
  
## Medaljer

## Alpint
Sør-Afrika under Vinter-OL 2006

**Sør-Afrika under Vinter-OL 2006**. Tre mannlige sportsutøvere fra Sør-Afrika deltok i tre sporter, alpint, langrenn og skeleton under Vinter-OL 2006 i Torino i Italia. Sør-Afrika, som deltok for femte gang i et vinter-OL, vant ikke noen medaljer. Beste plassering var en 21.-plass i skeleton. Alpinisten  Alexander Heath var Sør-Afrikas flaggbærer under åpningsseremonien.21e

## Medaljer

## Referanser
Sør-Afrika under Vinter-OL 2002

**Sør-Afrika under Vinter-OL 2002**. En mannlig sportsutøver fra Sør-Afrika deltok i alpint under Vinter-OL 2002 i Salt Lake City i USA. Sør-Afrika, som deltok for fjerde gang i et vinter-OL, vant ikke noen medaljer. Beste plassering var en 27.-plass i slalåm for menn. Alpinisten  Alexander Heath var Sør-Afrikas flaggbærer under åpningsseremonien.

## Medaljer

## Referanser
Sør-Afrika under Vinter-OL 1998

**Sør-Afrika under Vinter-OL 1998**. To sportsutøvere fra Sør-Afrika deltok i to sporter under Vinter-OL 1998 i Nagano i USA. Sør-Afrika, som deltok for tredje gang i et vinter-OL, vant ikke noen medaljer. Beste plassering var en 24.-plass i damenes kunstløp. Kunstløperen Shirene Human var Sør-Afrikas flaggbærer under åpningsseremonien.

## Medaljer

## Referanser
Kamerun under Vinter-OL 2002

**Kamerun under Vinter-OL 2002**. Én mannlig sportsutøver fra Kamerun deltok i langrenn under Vinter-OL 2002 i Salt Lake City i USA. Kamerun, som deltok for første og hittil eneste gang i et vinter-OL, vant ikke noen medaljer. Beste plassering var en 65.-plass i langrenn 1,5 km sprint for menn. 
 
## Medaljer

 
## Eksterne lenker
* Resultater og profilside  på sports-reference.com